I henhold til forbrukerkjøpsloven kapittel 5 kan kjøper holde kjøpssummen tilbake, kreve oppfyllelse, heve kjøpet eller kreve erstatning. Dette gjelder dersom selger ikke har levert varen eller leverer den for sent i henhold til det som ble avtalt mellom selger og kjøper. Dersom leveransen er forsinket grunnet forhold på kjøperens side, gjelder ikke dette.  Ved krav om misligholdsbeføyelser bør meldingen av bevishensyn være skriftlig via for eksempel e-post. Oppfyllelse Kjøper kan fastholde kjøpet og kreve oppfyllelse fra selger. Dersom det foreligger en hindring som selger ikke kan overvinne, kan imidlertid kjøper ikke kreve oppfyllelse. Kjøper kan heller ikke kreve oppfyllelse dersom dette vil medføre en så stor ulempe og/eller kostnad for selger, at det står i vesentlig misforhold til kjøperens interesse i at selgeren oppfyller.  Skulle ulempen falle bort innen rimelig tid, kan kjøper likevel kreve oppfyllelse. Kjøper kan ikke kreve oppfyllelse dersom han eller hun venter urimelig lenge med å fremme kravet. Heving Om selger ikke leverer varen til avtalt leveringstidspunkt, skal kjøperen oppfordre selger til å levere innen en rimelig tilleggsfrist for oppfyllelse. Kjøperen kan heve kjøpet dersom selger ikke leverer varen innen tilleggsfristen.  Nekter selger å levere varen, kan kjøperen heve kjøpet umiddelbart. Det samme gjelder dersom levering til avtalt tid var avgjørende for avtaleinngåelsen, eller om kjøper har informert selger om at leveringstidspunktet er avgjørende for bestillingen. Skjer leveringen etter tilleggsfristen eller etter leveringstidspunktet som var avgjørende for avtaleinngåelsen kan kjøper velge å heve kjøpet. Kravet om heving må gjøres innen rimelig tid etter at kjøper fikk vite om leveringen.  Erstatning Kjøperen kan kreve erstatning som følge av forsinkelsen. Dette gjelder imidlertid ikke dersom forsinkelsen skyldes hindring som selger ikke har kontroll over og som ikke med rimelighet kunne blitt tatt i betraktning, unngått, eller overvunnet følgene av ved avtaletidspunktet.